VS001380
Datum: 1998-10-27T01:00:00.000+01:00
datum_sodbe_i_stopnje: 2002-10-10T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 4000000 SIT
opombe: II Ips 275/2004. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Komercialist pri prodaji računalniške opreme.

## Škodni dogodek

Poškodoval se je med služenjem vojaškega roka.

## Poškodba

Zvin desnega kolena, kasneje ugotovljena še raztrganina sprednje križne vezi in raztrganina zadnjega roga notranjega meniskusa.

## Telesne bolečine

1000000 SIT Hude 8 dni, srednje hude 5 tednov, lahke 4 mesece, občasne lahke ob večjih obremenitvah tudi v bodoče;

#### Hospitalizacija

Z artroskopsko operacijo so mu delno odstranili meniskus in rekonstruirali sprednjo križno vez.

#### Ambulantno zdravljenje

Zdravljenje je bilo najprej ambulantno in je trajalo 21 dni.

#### Rehabilitacija

Mesec in pol po končanem zdravljenju se je zaradi ponovnih zvinov zdravil konzervativno z relativnim počitkom in 14 dni fizioterapije v zdravilišču. Leto dni po končanem ambulantnem zdravljenju je bil zaradi suma na raztrganino vezi zdravljen v bolnišnici Valdoltra.

#### Nevšečnosti med zdravljenjem

1 teden je nosil močno longeto, nato elastično obvezo in razgibaval koleno; 6 tednov je moral nositi štiritočkovno opornico in je opravljal je priučene vaje; zdravljenje je bilo zaključeno 2 leti in 3 mesece po škodnem dogodku;

## Strah

350000 SIT Srednje intenziven strah ob škodnem dogodku. V začetku lažji sekundarni strah, ki se je ob ponavljajočih se zvinih stopnjeval in je trajal do zaključka zdravljenja.

## Zmanjšanje življenjske aktivnosti

2500000 SIT 15-odstotno ZŽA. Srednje izražena nestabilnost desnega kolena. Potrebna je previdnost zaradi možnih ponavljajočih se zvinov že pri manjši nerodnosti. Malenkostno omejena gibljivost kolena prihaja do izraza pri počepih in dolgotrajnejši vožnji z avtomobilom. Tožnik je omejen pri delih, ki zahtevajo daljšo stojo in daljšo hojo, nezmožen je prenašati bremena nad 20 kg po stopnicah, opustil je igranje nogometa.

## Skaženost

150000 SIT Dve postoperativni brazgotini na kolenu v dolžini 1 cm in 4 cm.

---

ZOR člen 200, 203